Diari Oficial de la Generalitat Valenciana


Sumari del DOGV 4259, del 29-05-2002 (2002/5574)

RESOLUCIÓ de 13 de maig de 2002, del president executiu de l'Agència Valenciana del Turisme, sobre delegació d'atribucions.
---------------------------------------------------------------------------------------------------------------------------

### Dades del document

Número de DOGV
:   4259

Data del DOGV
:   29-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5574


Data del document
:   13-05-2002

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * delegació de poders
    * competència administrativa

RESOLUCIÓ de 13 de maig de 2002, del president executiu de l'Agència Valenciana del Turisme, sobre delegació d'atribucions. [2002/X5574]
  
El Decret 9/2000, de 25 de gener, del Govern Valencià, sobre concessió d'ajudes en matèria de turisme, establix en el seu article 3 que les ajudes seran concedides per resolució del president executiu de l'Agència Valenciana del Turisme.
  
D'altra banda, l'article 6 del mateix decret regula els supòsits i el procediment de revocació de les subvencions atorgades.
  
Raons d'economia administrativa i d'eficàcia i agilitat en la tramitació dels expedients aconsellen que l'atribució de dictar tant les resolucions per les quals es declara el desistiment de l'interessat en els procediments d'atorgament d'ajudes en matèria de turisme, d'acord amb els articles 71 i 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com la incoació dels procediments de revocació d'ajudes, per als supòsits d'incompliments regulats en l'article sisé del precitat decret, siguen delegades en altres òrgans inferiors que puguen exercir les dites atribucions.
  
Per tot això, en virtut del que establixen els articles 13 i 14 de la mencionada Llei 30/1992, resolc:
  
Primer
  
Delegar en el director de l'Àrea de Producte de l'Agència Valenciana del Turisme i en els caps dels Servicis Territorials de Turisme d'Alacant, Castelló i València, i en la cap de l'Oficina de l'Administració Turística de Benidorm, la facultat de dictar les resolucions per les quals es declara el desistiment de l'interessat en els procediments d'atorgament d'ajudes en matèria de turisme.
  
Segon
  
Delegar en el director de l'Àrea de Producte de l'Agència Valenciana del Turisme la incoació dels procediments de revocació d'ajuda, en el supòsit d'incompliment per part del beneficiari de la finalitat objecte de l'ajuda o de qualsevol altre requisit i/o condició que donara lloc a l'atorgament de la subvenció.
  
Tercer
  
En totes les resolucions que s'adopten en virtut de la present delegació es farà constar expressament tal circumstància, conforme al que establix l'article 13.4 de la Llei 30/1992.
  
Quart
  
La delegació d'atribucions que es disposa en la present resolució no obstarà perquè l'òrgan delegant puga advocar el coneixement o la resolució de tots els assumptes que considere oportuns, ni perquè puga revocar-la en qualsevol moment, conforme al que disposen els articles 13.6 i 14 de la mencionada Llei 30/1992.
  
Cinqué
  
La present resolució entrarà en vigor el dia de la seua publicació en el Diari Oficial de la Generalitat Valenciana.